નૉર્મલી બધા નેકલેસ તમે ક્યારે અને કોઈ પણ રીતે પહેરી શકો છો. એના માટે કોઈ રૂલ્સ ઍન્ડ રેગ્યુલેશન્સ નથી હોતાં, પણ પીટર પૅન કૉલર નેકલેસનું પોતાનું અલગ સ્ટાન્ડર્ડ છે. એને તમે ગમે એ રીતે પહેરી નથી શકતા. જો તમે એને ગમે એ રીતે પહેરશો તો એનો ચાર્મ જતો રહેશે. એના વિશે માહિતી આપતાં જ્વેલરી-ડિઝાઇનર અચલા શાહ કહે છે, ‘આ નેકલેસ પહેરવા માટે તમારા ડ્રેસના નેકની સ્ટાઇલ કયા પ્રકારની છે એ બહુ મહત્વ રાખે છે. જેમ કે રાઉન્ડ-નેક, બોટ-નેક, સ્ક્વેર-નેક, વી શેપ નેક આ બધી આપણા ડ્રેસના નેકની સ્ટાઇલ છે. પીટર પૅન કૉલર નેકલેસ પણ તમારે આ જ સ્ટાઇલમાં પહેરવો પડે છે. જેમ કે જો તમારી નેક સ્ટાઇલ રાઉન્ડ હોય તો તમારે રાઉન્ડ શેપનો નેકલેસ જ પહેરવો પડે. એમાં બીજા કોઈ શેપનો નેકલેસ તમે ન પહેરી શકો.